《赠林纯卿》
明代·郑琰

十载看花入醉乡，燕姬招隐白云庄。
罢官卜宅思栽柳，垂老将云学卖浆。
夜月邀僧同躭首，春湖供客典鱼肠。
孤山万树梅花发，剪烛裁诗夜未央。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。